Onddo hankaeder

Onddo hankaederra (Caloboletus calopus) Boletaceae familiako perretxikoa da. Bere izena, bai zientifikoa zein euskarazkoa, grezieratik dator: καλος ("ederra") eta πους ("hanka"), bere hanka politari erreferentzia eginez. Onddo itxurosoa den arren, oso zapore mingotsa dauka eta ez da jangarritzat hartzen.

Sinonimoak: Suillus calopus, Boletus calopus, Dictyopus calopus, Suillus terreus, Tubiporus calopus.

 Morfologia 
Txapelak 5 eta 12 zentimetro inguruko diametroa dauka. Kolore hori-berdekarakoa da gainetik, eta printza oliba edo arre oso argiak ere badauzka. Txikitan puxika itxurakoa da, gero ganbila eta azkenean ia laua izan daiteke.

Hodi mehe eta atxikiak dauzka, kolore hori argikoak. Ukitutakoan urdin kolorea hartzen dute.

Hankaren luzera 5-15 zentimetrokoa da. Sendoa eta betea da, eta oinarrian lodiagoa. Goialdean hori bizia da, eta oinarrian gorria. Tartean sareta gorri batez estalita dago.

Mami trinkoa dauka, zuri-horixka. Atzamarrarekin sakatzean urdindu egiten da.

 Ekologia 
Uztailetik abendura sortzen da, hostoerorkorren basoetan (gehien bat harizti eta urkidietan), lurzoru kaltzikoletan.

 Gastronomia 
Onddo hau ez da jangarria, alde batetik oso mikatza delako, eta bestetik toxikoa dela susmatzen delako.

 Banaketa eremua 
Kanada, Ameriketako Estatu Batuak, Mexiko, Honduras, Europa, Errusia, Kaukasia, Himalaiako eremua, Japonia, Vietnam, Australia.

 Galeria 

 Erreferentziak 

 Kanpo estekak 
  Boletus calopus Errotari mikologia elkartearen webgunean
  Boletus calopus Mycobank-en

Kategoria:Caloboletus
Kategoria:1799. urtean deskribatutako taxoiak
Kategoria:1801. urtean deskribatutako taxoiak
Kategoria:Onddo ez jangarriak
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Europako onddoak
Kategoria:Errusiako onddoak
Kategoria:Japoniako onddoak
Kategoria:Australiako onddoak
Kategoria:Vietnamgo onddoak
Kategoria:Kaukasoko onddoak
Kategoria:Himalaiako eremuaren onddoak
Kategoria:Hondurasko onddoak